PATVIRTINTA

Šiaulių r. Meškuičių lopšelio-darželio

direktoriaus 2017 m. kovo 10 d.

įsakymu Nr. V- 27

**ŠIAULIŲ R. MEŠKUIČIŲ LOPŠELIO-DARŽELIO VAIKŲ, SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO TVARKA**

**I. BENROSIOS NUOSTATOS**

1. Šiaulių r. Meškuičių lopšelio-darželio (toliau tekste – Įstaiga ) vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarkos aprašas (toliau – Aprašas) parengtas vadovaujantis Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimo tyrimo, registravimo ir apskaitos nuostatų“ nustatyta tvarka; Lietuvos higienos norma HN 75:2016 „Ikimokyklinio ugdymo mokykla: bendrieji sveikatos saugos reikalavimai“, Lietuvos higienos norma HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

2. Aprašas reglamentuoja vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarką.

**II. VAIKŲ SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO ORGANIZAVIMAS**

3. Vaistus vaikui paduoti gali tik visuomenės sveikatos priežiūros specialistas arba direktoriaus įgaliotas grupės auklėtojas.

4. Vaistų vaikams administravimas pagal gydytojų rekomendacijas:

4.1. jei vaikui gydytojo paskirti vaistai, kuriuos reikia vartoti tuo metu, kai vaikas būna Įstaigoje, tėvai (globėjai) visuomenės sveikatos priežiūros specialistui turi pateikti:

4.1.1. raštišką sutikimą, jame išvardinti, kam iš Įstaigoje dirbančių darbuotojų yra leidžiama Įstaigoje administruoti vaistų naudojimą vaikui;

4.1.2. gydytojo išrašytą vaisto receptą.

5. Visuomenės sveikatos priežiūros specialistas pagal gydytojo rekomendacijas parengia ir su tėvais (globėjais), Įstaigos administracija suderina vaisto vartojimo ir administravimo planą: vaistas, dozė, vartojimo tvarkaraštis (laikas ir vieta), vartojimo būdas, galimi pašaliniai efektai.

6. Visuomenės sveikatos priežiūros specialistas arba direktoriaus įgaliotas grupės auklėtojas, vaistus vaikams paduoda Įstaigoje tik tais atvejais, kai vaikui gydytojo paskirti vaistai turi būti vartojami jam esant Įstaigoje.

7. Tėvai (globėjai) visuomenės sveikatos priežiūros specialistui arba direktoriaus įgaliotam grupės auklėtojui, vaistus turi pateikti originalioje pakuotėje su informaciniu lapeliu. Ant pakuotės turi būti užrašytas vaiko, kuriam skirti vaistai, vardas ir pavardė. Bet kokiu atveju pirma vaistų dozė turėtų būti suvartota vaikui esant namie.

8. Vaistus vaikui Įstaigoje gali duoti ir vaiko tėvai (globėjai).

**III. VAIKŲ SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO VYKDYMO TVARKA**

9. Siekiant išvengti vaisto vartojimo klaidų, kiekvieną kartą vaikui duodant vaistą patikrinti:

9.1. ar receptas išrašytas būtent tam vaikui;

9.2. ar vaistas yra tas, kuris išrašytas recepte;

9.3. ar teisinga vaisto dozė;

9.4. ar teisingas vaisto vartojimo laikas;

9.5. ar teisingas vaisto vartojimo būdas.

10. Vaikas vaistą turi suvartoti tik stebint visuomenės sveikatos priežiūros specialistui ar direktoriaus įgaliotam grupės auklėtojui.

**IV. BAIGIAMOSIOS NUOSTATOS**

11. Visuomenės sveikatos priežiūros specialistas atsakingas už vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo organizavimą ir vykdymą. Visuomenės sveikatos priežiūros specialistas savo funkcijoms vykdyti pasitelkia Įstaigos bendruomenę (pedagogus, jų tėvus, (globėjus).

12. Tuo metu, kai pagal darbo grafiką Įstaigoje nėra ar laikinai nedirba visuomenės sveikatos priežiūros specialistas, už Aprašo organizavimą ir vykdymą atsakingas dietistas.

13. Aprašo vykdymo kontrolę vykdo Įstaigos direktorius.